Diari Oficial de la Generalitat Valenciana


Sumari del DOGV 3629, del 18-11-1999 (1999/9736)

DECRET 210/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat d'Alacant.
------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/210/dof/vci/html**

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9736


Data del document
:   09-11-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Universitat d'Alacant
    * legislació
    * universitat
    * títol d'estudis
    * centre d'ensenyament

DECRET 210/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat d'Alacant. [1999/X9736]
  
La Universitat d'Alacant sol·licità l'autorització per a la implantació dels ensenyaments universitaris conduents a l'obtenció dels títols oficials d'enginyer tècnic de Telecomunicació, especialitat de So i Imatge, i de diplomat en Gestió i Administració Pública, per a la qual cosa s'adjunta la memòria justificativa, així com l'acord del Consell Social de la Universitat d'Alacant que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana, conegué la sol·licitud de la Universitat d'Alacant, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat d'Alacant.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i pel Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 9 de novembre de 1999,
  
DECRETE
  
Article 1
  
Autoritzar a la Universitat d'Alacant la implantació i posada en funcionament dels ensenyaments conduents a l'obtenció del títol oficial de diplomat en Gestió i Administració Pública, el pla d'estudis del qual va ser homologat per l'acord del Consell d'Universitats, de data 18 de setembre de 1997, que organitzarà la Facultat de Dret d'Alacant.
  
Article 2
  
Autoritzar a la Universitat d'Alacant la implantació dels ensenyaments conduents a l'obtenció del títol oficial d'enginyer tècnic de Telecomunicació, especialitat So i Imatge, que organitzarà l'Escola Politècnica Superior d'Alacant, la posada en funcionament dels quals serà autoritzada pel conseller de Cultura, Educació i Ciència, amb l'homologació prèvia pel Consell d'Universitats del pla d'estudis corresponent.
  
DISPOSICIONS FINALS
  
Primera
  
Es faculta al conseller de Cultura, Educació i Ciència per a dictar les disposicions necessàries per a l'aplicació i l'execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI